Občudujem ljudi, ki zares dobro izgledajo.

V šoli sem imel/a najraje učitelje, ki so pripovedovali zgodbe.

Rad/a rišem.

Vedno se s čim igram (s pramenom las, pisalom, radirko) ali rišem v zvezek med poukom.

Učim se brez težav.

Ne morem brez čvekanja po telefonu.

Moje najljubše barve so pomembne, ko kupujem oblačila, pohištvo, orodje, …

Ko si kupim kako novo napravo, jo moram takoj preizkusiti.

Kadar se učim za test, zapiske berem na glas.

Predno uporabim napravo, pozorno preberem navodila za uporabo.

Delovanje stvari razumem šele, ko jih sam preizkusim.

Ko gledam film, si živo zapomnim scene, like in kostume.

Če sem slabe volje, se absolutno ne morem spraviti k učenju ali drugemu delu.

V prostem času pogosto klepetam s prijatelji.

Moji najljubši predmeti v šoli so telovadba, tehnika in likovni pouk.

Bil/a bi dober režiser.

Šolsko snov si najlažje zapomnim, če pozorno poslušam.

Učim se preko opazovanja.

Stvari si bolje zapomnim, če se o njih s kom pogovarjam.

Kadar se učim ali telefoniram, hodim gor in dol po stanovanju.

Kadar se učim zapisa (tuje) besede, moram besedo hkrati tudi slišati.

Zlahka se učim s pomočjo slik in diagramov.

Preproste razlage mi zadoščajo.

Uporabljam barvne flomastre za označevanje pomembnega.

Kadar gledam film, si najbolj zapomnim občutke, ki so me prevevali ob ogledu filma.

Ko kaj zapisujem, pogosto isto stvar polglasno izgovarjam.

Rad/a imam miselne naloge.

Kadar se učim, si glavne stvari vedno izpišem.

Hitro znam na pamet pesmi, ki jih večkrat slišim po radiu.

Nosim predvsem udobna oblačila.

Raje imam, da mi drugi razložijo pravila igre, kot da jih moram brati sam/a.

Rad/a uporabljam miselne vzorce, grafe in diagrame.

Prosti čas preživljam aktivno z družino ali prijatelji.

Z veseljem sodelujem v pogovorih in diskusijah.

Pohištvo mora biti predvsem udobno.

Najlažje se naučim, če mi nekdo snov razloži.

Imam jasno vizijo svoje prihodnosti.

Stvari si najbolje zapomnim, če jih zapišem.

Če želim nekaj razumeti, rabim jasen pregled nad vsem.

Ko gledam film, si najbolj zapomnim glasbo in izseke dialogov.

Sem spreten/a pri praktičnih opravilih.

Obožujem branje.

Zame ima največji pomen nabiranje lastnih izkušenj.

Ko delam za šolo, pogosto zraven poslušam glasbo.

Rad/a sem v pogonu.

Redko delam pravopisne napake.

V šoli se lažje učim predmete, pri katerih imamo prijazne učitelje.

Navodilo: Preberi trditve in izbriši vse trditve, ki ne držijo zate. Tako bodo ostale zbrane na kupu samo trditve, ki držijo zate. Poglej, kakšnih barv so. Je več rdečih, modrih ali morda zelenih?

### Kaj pomenijo posamezne barve trditev?

**Rdeče trditve** pomenijo vizualni učni stil. To pomeni, da ti pri učenju pomagajo barve, slike, miselni vzorci. Uporabljaj raznobarvne markerje za podčrtovanje snovi in si zvezke organiziraj pisano ter dodaj tu in tam kako sliko. Pri učenju si skušaj stvari vedno predstavljati - lahko gre tudi za smešne predstave - npr. da si boš lažje zapomnil letnico izuma očal (1286), si predstavljaj 12 starcev z očali - koliko očal imajo? --> 6, torej 12 + osmica (predstavlja pokonci obrnjena očala) + šestica (ker imajo skupaj 6 parov očal).

**Modre trditve** predstavljajo slušni stil. V šoli poskrbi, da dobro slišiš učitelje. Uči se na glas, tako da polglasno bereš snov in si jo potem še na glas ponavljaš, kot da bi sam sebi pripovedoval zgodbico. Lahko prosiš brata/sestro/starše, da ti glavne stvari preberejo na glas, ti pa pozorno poslušaj. Poizkusi se učiti ali reševati naloge ob predvajanju glasbe, morda ti bo všeč.

**Zelene trditve** predstavljalo gibalni stil. To pomeni, da si med poslušanjem in učenjem težko na miru. Poizkusi med učenjem stiskati antistresno žogico, se igrati z jojom ali kaj podobnega. Lahko hodiš gor in dol po stanovanju, hiši, vrtu, medtem ko ponavljaš snov. Med delanjem nalog si vsake toliko časa vzemi pavzo in malo potelovadi, npr. naredi 10 poskokov in 10 počepov.